REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/4-23

23. januar 2023. godine

B e o g r a d

Z A P I S N I K

12. SEDNICE ODBORA ZA USTAVNA PITANjA I ZAKONODAVSTVO,

ODRŽANE 23. JANUARA 2023. GODINE

 Sednica je počela u 13.00 časova.

 Sednicom je predsedavala Jelena Žarić Kovačević, predsednik Odbora.

 Sednici su prisustvovali članovi Odbora: Nenad Mitrović, Žika Bujuklić, Uglješa Mrdić, Sanja Lakić, Zoran Tomić, Dubravka Kralj, Olja Petrović, Ljubinko Đurković, Dragan Vulić, Nebojša Cakić, Pavle Grbović i Milica Nikolić.

 Sednici je prisustvovao Branimir Jovanović, zamenik člana Odbora Sanje Jefić Branković.

Sednici nisu prisustvovali članovi Odbora Vladimir Gajić, Dragan Nikolić i Aleksandar Olenik.

Na predlog predsednika, Odbor je jednoglasno (11 glasova za) utvrdio sledeći

**D n e v n i r e d:**

1. Donošenje odluke o organizovanju Javnog slušanja na temu „Predstavljanje predloga zakona koji se donose u cilju usklađivanja sa Aktom o promeni Ustava Republike Srbije („Službeni glasnik RS“, broj 115/21), koji je potvrđen na republičkom referendumu 16. januara 2022. godine“.

**Prva tačka dnevnog reda:** Donošenje odluke o organizovanju Javnog slušanja na temu „Predstavljanje predloga zakona koji se donose u cilju usklađivanja sa Aktom o promeni Ustava Republike Srbije („Službeni glasnik RS“, broj 115/21), koji je potvrđen na republičkom referendumu 16. januara 2022. godine“.

Na predlog predsednika, Odbor je jednoglasno (14 glasova za) odlučio da Odbor u četvrtak, 26. januara 2023. godine, sa početkom u 11,00 časova, u Domu Narodne skupštine, u Maloj sali, organizuje javno slušanje na temu: „Predstavljanje predloga zakona koji se donose u cilju usklađivanja sa Aktom o promeni Ustava Republike Srbije („Službeni glasnik RS“, broj 115/21), koji je potvrđen na republičkom referendumu 16. januara 2022. godine“.

Na ovo javno slušanje Odbor će, u skladu sa članom 84. stav 5. Poslovnika Narodne skupštine, pozvati pored članova Odbora, narodne poslanike i druga lica čije je prisustvo od značaja za temu javnog slušanja, i to: profesore pravnih fakulteta univerziteta u Beogradu, Novom Sadu, Nišu, Kragujevcu i Kosovskoj Mitrovici;- predstavnike delegacija Evropske Unije, Saveta Evrope i OEBS-a, kao i predstavnici ambasada država članica Evropske Unije; sudije Vrhovnog kasacionog suda, Upravnog suda, Privrednog apelacionog suda, Prekršajnog apelacionog suda i apelacionih sudova; javne tužioce iz Republičkog javnog tužilaštva, Tužilaštva za organizovani kriminal, Tužilaštva za ratne zločine i apelacionih javnih tužilaštava; članove Visokog saveta sudstva i Državnog veća tužilaca; članove radnih grupa za izradu pravosudnih zakona; predstavnike strukovnih udruženja: Društva sudija Srbije, Udruženja javnih tužilaca i zamenika javnih tužilaca Srbije, Foruma sudija Srbije, Alumni kluba Pravosudne akademije, Udruženja sudija prekršajnih sudova Republike Srbije i Udruženja sudija i tužilaca Srbije; predstavnike nevladinih organizacija: JUKOM-a, Centra za pravosudna istraživanja CEPRIS, Autonomnog ženskog centra, Transparentnost Srbija, Partnera za demokratske promene, Nacionalnog konventa za EU, kao i predstavnike advokatskih komora Srbije, Vojvodine, Beograda, Novog Sada, Kragujevca i Niša.

 Sednica je završena u 13.10 časova.

 Sastavni deo zapisnika čine stenografske beleške.

 SEKRETAR PREDSEDNIK

dr Radoje Cerović Jelena Žarić Kovačević